wickkiey/tamil-wikipedia-chunked huggingface dataset:
# அலிபாபாவும் 40 திருடர்களும் (1941 திரைப்படம்)

**அலிபாபாவும் 40 திருடர்களும்** 1941-ஆம் ஆண்டு வெளிவந்த தமிழ்த் திரைப்படமாகும். இளங்கோவன் உரையாடல் எழுத, கே. எஸ். மணி இயக்கத்தில் வெளிவந்த இத்திரைப்படத்தில் என். எஸ். கிருஷ்ணன், டி. ஏ. மதுரம் மற்றும் பலரும் நடித்திருந்தனர். கே. பி. காமாட்சி, மற்றும் யானை வைத்தியநாதையர் ஆகியோர் எழுதிய பாடல்களுக்கு என். எஸ். பாலகிருஷ்ணன் இசையமைத்திருந்தார். நடனங்களை எம். ஜெயசங்கர் இயக்கியிருந்தார். இத்திரைப்படம் 1941 மார்ச் 15 இல் வெளியிடப்பட்டது. வணிக அளவில் இது வெற்றி பெறவில்லை. இதன் பிரதிகளும் கிடைக்கவில்லை.  
அலிபாபா தன் தாயிடம் ஓடி நடந்தவற்றைக் கூறுகிறான். பிறகு அவள் கூறியபடி தன் நண்பன் காதருடன் புறப்பட்டு, மாமன் வீட்டுக்குப் போகிறான். போகும்போது வழி தெரியாமல் களைப்புடன் ஒரு மலையோரமாகக் களைப்பாற உட்காருகிறான். அவ்வேளையில், ஒரு குகையில் கதவுபோல் திறந்து கொள்ள, அதிலிருந்து கூட்டமாகக் கள்வர்கள் வெளிப்படுகிறார்கள். இதனை நண்பர்கள் இருவரும் ஒளிந்து கொண்டு கவனிக்கிறார்கள். திருடர் தலைவன் அப்துல் (*கே. பி. காமாட்சி*) ஒரு மந்திரத்தைச் சொல்லவும் குகைக்கதவு தானே மூடிக் கொள்ள, திருடர்கள் சென்று விடுகிறார்கள். இதையெல்லாம் கவனித்துக் கொண்டிருந்த அலிபாபாவும் காதரும், அவர்கள் போன பிறகு, திருடர்கள் சொன்ன மந்திரத்தைச் சொல்லுகிறார்கள். குகைக்கதவு திறந்து கொள்கிறது. குகையினுள் பெருமளவு செல்வம் இருப்பதைக் கண்டு, அதில் கொஞ்சம் சேகரித்துக்கொண்டு இருவரும் திரும்புகிறார்கள். எஸ். எம். சிறீராமுலு நாயுடுவின் பக்சிராஜா பிலிம்சு நிறுவனத்திற்காக கே. எஸ். மணி என்பவரால் இது இயக்கப்பட்டது. என். எஸ். கிருஷ்ணன் அலிபாபாவாகவும், அவரது மனைவி டி. ஏ. மதுரம் அடிமைப் பெண்ணாகவும் முக்கிய பாத்திரங்களில் நடித்தனர். தூத்துக்குடி இராமசாமி ஐயர் "புளிமூட்டை" என்ற பாத்திரத்தில் நடித்தார். இதுவே அவர் பிற்காலத்தில் புளிமூட்டை ராமசாமி என அழைக்கப்பட்டார். சென்ட்ரல் ஸ்டூடியோவில் இது தயாரிக்கப்பட்டது.
# பக்த கௌரி

**பக்த கௌரி** 1941-ஆம் ஆண்டு வெளிவந்த தமிழ்த் திரைப்படமாகும். எஸ். நொடானி இயக்கத்தில் வெளிவந்த இத்திரைப்படத்தில் எஸ். டி. சுப்பையா, யு. ஆர். ஜீவரத்தினம் மற்றும் பலரும் நடித்திருந்தனர்.  
யு. ஆர். ஜீவரத்தினம் முதன் முதலில் இத்திரைப்படம் மூலம் அறிமுகமானார். இப்படத்தில் அவர் பாடிய *தெருவில் வாராண்டி, வேலன் தேடி வாராண்டி* பாடல் இவருக்குப் புகழ் பெற்றுக் கொடுத்தது.
# பக்த கௌரி

## கதைச் சுருக்கம்

இத்திரைப்படத்தின் கதை திருவிளையாடல் புராணத்தில் வரும் ஒரு பகுதியை அடிப்படையாக வைத்து எழுதப்பட்டது. சிவனும் விஷ்ணுவும் ஒருவரா அல்லது வேறு வேறா என்பதே கதையின் கரு. இது குறித்து பூலோகத்தில் பல வாக்குவாதங்கள் நிகழ்ந்தன. நாரத முனிவரின் படி இருவரும் ஒருவரே. நாரதர் இவ்வாக்குவாதம் குறித்து சிவனுக்குத் தெரிவிக்கிறார். இதனை நிரூபிக்க, சைவத் தம்பதிகள் இருவரையும் (கே. கே. பெருமாள், ராஜாமணி) ஆசீர்வதிக்கிறார். இவர்களது மகள் (ஜீவரத்தினம்) வைணவ இளைஞர் ஒருவரை (எஸ். டி. சுப்பையா) சந்தித்து மணந்து கொள்கிறாள். அவளது மாமியார் (சிவபாக்கியம்) இவர்களது திருமணத்துக்கு எதிர்ப்புத் தெரிவிக்கிறாள். பல இன்னல்களுக்கு மத்தியில் இருவரும் ஒன்றிணைந்து சிவனும் விஷ்ணுவும் ஒருவரே என நிரூபிக்கின்றனர்.
# பக்த கௌரி

## நடிகர்கள்

**பக்த கௌரி நடிகர்கள்**  
| நடிகர் | பாத்திரம் |  |
| --- | --- | --- |
| எஸ். டி. சுப்பையா | நரசிம்மன் |  |
| நாகர்கோவில் கே. மகாதேவன் | - |  |
| கே. கே. பெருமாள் | விருபாக்கன் |  |
| எல். நாராயணராவ் | குப்பண்ணா |  |
| சி. வி. வி. பந்துலு | பரமசிவன் |  |
| சேலம் சுந்தர சாஸ்திரி | அனந்தாச்சாரி |  |
| காளி என். ரத்தினம் | அம்பட்டச் சின்னான் |  |
| டி. எஸ். துரைராஜ் | திருவேங்கடத்தான் |  |
| எம். ஆர். சுவாமிநாதன் | பண்டாரம் |  |
| எம். வி. ஏழுமலை | வித்தைக்காரன் | } |
இவர்களுடன் சேதுமாதவன், சந்தானம் ஆகியோரும் நடித்தனர்.
# பக்த கௌரி

## நடிகைகள்

**பக்த கௌரி நடிகைகள்**  
| நடிகை | பாத்திரம் |  |
| --- | --- | --- |
| யூ. ஆர். ஜீவரத்தினம் | கௌரி |  |
| பி. எஸ். சிவபாக்கியம் | ஆண்டாள் |  |
| பி. ஏ. ராஜாமணி | சுபவரதை |  |
| சி. டி. ராஜகாந்தம் | பகவதி |  |
| டி. ஆர். சுப்புலட்சுமி | ரமணி |  |
| சி. கே. கமலம் | கமலம் | } |
இவர்களுடன் பேபி ஜெயலட்சுமி, லீலா ஆகியோரும் நடித்தனர்.
# பக்த கௌரி

## பாடல்கள்

இத்திரைப்படத்துக்கான பாடல்களை யாத்தவர் எஸ். வேலுசாமி கவி.  
**இசை வழங்கிய வாத்தியக் குழுவினர்**  
| கலைஞர் | இசைக்கருவி |  |
| --- | --- | --- |
| டி.எம்.இப்ராகீம் | ஆர்கன், பியானோ |  |
| பி. ரெங்கையா நாயுடு | கிளாரினெட் |  |
| எம். கே. நடராஜா பாகவதர் | பிடில் |  |
| எஸ். ஆர். மருத பிள்ளை | புல்லாங்குழல் |  |
| கே. ஆர். ஹரிஹர ஐயர் | ஜலதரங்கம் |  |
| எஸ். அப்துல் காதர் | சாரங்கி |  |
| டி. பி. சின்னையா | தபேலா |  |
| டி. ஆர். ராவ் | கடம் |  |
| எஸ். பி. பொன்ராஜ் | உடோபோன் | } |  
**பக்த கௌரி பாடல்கள்**  
| எண். | பாடல் | பாடியோர் | மெட்டு-இராகம்-தாளம் |  |
| --- | --- | --- | --- | --- |
| 1. | ஈசா - பாபவிநாசா | பி. ஏ. ராஜாமணி | - |  |
| 2. | கண்மணியே கனியே | பி. ஏ. ராஜாமணி, லீலா | - |  |
| 3. | ஏற்றுக் கொள்வீர் தேவா தேவா | லீலா, யு. ஆர். ஜீவரத்தினம் | - |  |
| 4. | மதமெனும் பேதம் வீண் அபவாதம் | எஸ். டி. சுப்பையா | - |  |
| 5. | வாராயோ மாமதி வதன சிங்காரி | பேபி ஜெயலட்சுமி, யூ. ஆர். ஜீவரத்தினம் | - |  |
| 6. | தெருவில் வாராண்டி வேலன் | யூ. ஆர். ஜீவரத்தினம், குழுவினர் | துதினியாதிவானி மெட்டு |  |
| 7. | சீதையும் ராமரும் போலே | டி. எஸ். துரைராஜ், வேலம்மா | - |  |
| 8. | போதும் போதும் ஜன்மமிதே | யூ. ஆர். ஜீவரத்தினம் | - |  |
| 9. | என்ன சொல்வேன் நான் அந்தப் பேயாண்டியை | பி. எஸ். சிவபாக்கியம் | - |  |
| 10. | பொருத்து நான் பார்த்துப் பார்த்து | கமலம், டி. ஆர். சுப்புலட்சுமி | - |  |
| 11. | மாயா உலகை நீ மதியாதே | எஸ். டி. சுப்பையா | ராகமாலிகை |  |
| 12. | நான்முகன் படைப்பில் யாவரும் சமமே | எஸ். டி. சுப்பையா | கரகரப்பிரியா |  |
| 13. | காணேன் காணேன் காணேன் | பி. எஸ். சிவபாக்கியம் | சோஜா மெட்டு |  |
| 14. | நானும் பிச்சைக்காரன் தானுங்கோ | எம். ஆர். சுவாமிநாதன், டி. எஸ். துரைராஜ் | - |  |
| 15. | ஆதார முந்தன் திவ்யபாதமே | யூ. ஆர். ஜீவரத்தினம் | கல்யாணி |  |
| 16. | தாயை ஏசல் என்னாளுமே | எஸ். டி. சுப்பையா, யூ. ஆர். ஜீவரத்தினம் | - |  |
| 17. | நான் உனதடிமை அன்றோ | யூ. ஆர். ஜீவரத்தினம் | அரிகாம்போதி-ஆதி |  |
| 18. | குடித்தன வேலையிலே அடிக்கடி | பி. எஸ். சிவபாக்கியம், எல். நாராயணராவ் | - |  |
| 19. | கண்டு கொண்டேன் ஆகா என்ன சொல்வேன் | யூ. ஆர். ஜீவரத்தினம் | - |  |
| 20. | மருமாளை யேநீங்கோ மனசார பூஜியுங்கோ | பி. எஸ். சிவபாக்கியம், எல். நாராயணராவ் | - |  |
| 21. | கண்டகாலம் முதல்கொண்டு | காளி என். ரத்தினம், சி. டி. ராஜகாந்தம் | - |  |
| 22. | தீராவிசாரம் - ஓயாதபாரம் | சி. வி. வி. பந்துலு | ஆவோமுராரி மெட்டு |  |
| 23. | எங்கேதான் சென்றிடுவேன் | யூ. ஆர். ஜீவரத்தினம் | நீலாம்புரி-சாபு |  |
| 24. | தேவா இனியுன் சேவடி தாரீர் | பி. எஸ். சிவபாக்கியம், குழுவினர் | - | } |
# தயாளன் (திரைப்படம்)

**தயாளன்** 1941 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் தயாரித்த இப்படத்தை ஏ. மித்ர தாஸ் இயக்கினார். இத்திரைப்படத்தில் பி. யு. சின்னப்பா, டி. ஆர். மகாலிங்கம், கே.வி.ஜெயகௌரி மற்றும் பலர் நடித்திருந்தனர்.
# தயாளன் (திரைப்படம்)

## கதை

மன்னர் அற்புதவர்மனுக்கு இறந்த முதல் மனைவியிடமிருந்து தயாளன் என்றும், இரண்டாவது மனைவியிடமிருந்து பரதன் என்றும் இரண்டு மகன்கள் உள்ளனர். பத்மாவதி என்ற இளம்பெண்ணையும் வளர்த்து வருகிறார். தயாளன் பத்மாவதியின் மீது காதல் கொள்கிறான். துன்மதி என்னும் வேலைக்காரன் ஒருவன், மன்னரின் மனதில் நஞ்சூட்டி தலைமையமைச்சனாகிறான். அவனது மகன் பிரதாபன் தந்தையுடன் சதி செய்து நாட்டைக் கைப்பற்றத் திட்டமிடுகிறான். தயாளன் அரசரைக் கொன்று இராசியத்தைக் கைப்பற்ற முயற்சிக்கிறான் என்று துன்மதி மன்னரை நம்ப வைக்கிறான். இதனால் அரசன் தன் மகனுக்கு மரண தண்டனை விதிக்கிறார். தயாளன் தன் நண்பர்களின் உதவியுடன் சிறையிலிருந்து தப்பிக்கிறான். பல திருப்பங்களுக்குப் பிறகு, தலைமையமைச்சர் மற்றும் அவனது மகனின் சதியை தயாளன் அம்பளப்படுத்துகிறான். அரசன் தன் முட்டாள்தனத்தை உணர்கிறார். இறுதியில் துன்மதியும் பிரதாபனும் கொல்லப்படுகிகின்றனர். தயாளன் பத்மாவதியை மணந்து அரசனாக முடிசூடுகிறான்.
# தயாளன் (திரைப்படம்)

## நடிப்பு

இந்தப் பட்டியல் படத்தின் பாடல் புத்தகத்திலிருந்து தொகுக்கப்பட்டுள்ளது.  
;நடிகர்கள்
- தயாளனாக பி. யு. சின்னப்பா
- பரதனாக டி. ஆர். மகாலிங்கம்
- சடையனாக காளி என். ரத்தினம்
- சன்னியாசியாக பி.ஜி. வெங்கடேசன்
- துன்மதியாக கே. கே. பெருமாள்
- சொக்குவாக எஸ். எஸ். கொக்கோ (இயற்பெயர்: பசுபுலேட்டி ஸ்ரீநிவாசுலு நாயுடு)
- மன்னர் அற்புதவர்மனாக டி. எம். இராமசாமி
- பிராதபாக ஈ. ஆர். சகாதேவன்
- கிருபாகராக பி. பீ. இராமலிங்கம்
- வெங்கனாக வி. எம். ஏழுமலை
- மாதவனாக என். வி. கிருஷ்ணன்  
;நடிகைகள்
- பத்மாவதியாக கே. வி. ஜெயகௌரி
- சிலம்புவாக பி. எஸ். ஞானம்
- அலமுவாக சி. டி. ராஜகாந்தம்
- அரசி மனோரமாவாக எஸ். எஸ். பாக்கிய லட்சுமி
- கனகாவாக ரமணி
- ஏழைப் சிறுமியாக பேபி ஜெயலட்சுமி
;நடனம்
- குல்கர்னி மற்றும் குழுவினர், ரோகினி, தனம், பாலா, உஷா.
# தயாளன் (திரைப்படம்)

## தயாரிப்பு

இப்படத்தை டி. ஆர். சுந்தரம் தனது சொந்த நிறுவனமான மாடர்ன் தியேட்டர்ஸ் மூலம் தயாரித்தார். ஏ. மித்ர தாஸ் இயக்கினார். எட்டையபுரம் 'இளையராஜா' காசி விஸ்வநாத பாண்டியன் கதை எழுத. குப்புசாமி கவி உரையாடல் எழுதினார். நடன இயக்குநர் குல்கர்னி தன் குழுவினருடன் நடனத்தை அமைத்தார்.
# தயாளன் (திரைப்படம்)

## பாடல்

இப்படத்தில் இடம்பெற்ற ஏறக்குறைய அனைத்து பாடல்களுக்கும் இந்தி மற்றும் பெங்காலி பாடல்களின் மெட்டுகளைத் தழுவிப் பயன்படுத்தபட்டன. எல்லாப் பாடல்களும் பாட்டுப் புத்தகத்தில் குறிப்பிடப்பட்டுள்ளது. உள்ளமே கவர்ந்து எழுகிறது என்ற ஒரு பாடல் உள்ளது, இது ஆதி தாளத்தில் சாயதரஞ்சனி கருநாடக இராகத்தில் பி. யு. சின்னப்பா பாடியது. இதற்கு எந்த இசை அமைப்பாளர் இசையமைத்தார் என்பது குறிப்பிடப்படவில்லை. பாடல் வரிகளை மகாராஜா வாத்தியார் எழுதியுள்ளார்.  
;பாடல் பட்டியல்
| 1 | "ஜகன் மாயா, சஹாயா" | கே. வி. ஜெயகவுரி, குழுவினர் |  |
| --- | --- | --- | --- |
| 2 | "ஆனந்தம் தரும் தினமே" | கே. வி. ஜெயகவுரி |  |
| 3 | "இதுபோதே காண்பாளோ" |  |  |
| 4 | "அன்பே உமதின்பம் தனையே அடியாள் அடைவேணோ" |  |  |
| 5 | "உள்ளமே கவர்ந்து எழினாள்" | பி. யு. சின்னப்பா |  |
| 6 | "பிரிய நேசியே, எந்தன் மானே" |  |  |
| 7 | "முத்துக்கவி சித்தரித்த" |  |  |
| 8 | "வனிதாமணியே வாஞ்சையின் கனிவே" | பி. யு. சின்னப்பா, கே. வி. ஜெயகவுரி |  |
| 9 | "கோமளமானே குணபூஷணமே" | 2:43 |  |
| 10 | "பூஜா பலமிதுதானோ" |  |  |
| 11 | "எனக்கே ஜெயம் கிடைத்ததுவே" | டி. ஆர். மகாலிங்கம் |  |
| 12 | "காளிங்க நர்த்தனன்" | "பேபி" ஜெயலட்சுமி |  |
| 13 | "யோகமிது ராஜபோகம்" | சகாதேவன் |  |
| 14 | "பரிமள மிகுவன" | டி. ஆர். மகாலிங்கம், என். வி. கிருஷ்ணன் |  |
| 15 | "வீணான பேராசை ஆகாது" | காளி என். ரத்தினம், சி. டி. ராஜகாந்தம் |  |
| 16 | "பஞ்சத்தினாலடி சின்னி" | காளி என். ரத்தினம் |  |
| 17 | "கண்ணான பெண்ணாளைக் காணவில்லையே" | காளி என். ரத்தினம், பி. எஸ். ஞானம் | 2:21 |
| 18 | "சுந்தரி ஆனந்த பைரவி" | காளி என். ரத்தினம், வி. எம். ஏழுமலை | 7:01 |
| 19 | "மாய வாழ்வே பாராய்" | P. G. Venkatesan |  |
| 20 | "நாமே கூடி நாளெல்லாம் உழைத்தோம்" | } |  |
# தயாளன் (திரைப்படம்)

## வரவேற்பு

இப்படம் குறித்து 2014 இல் ராண்டார் கை எழுதுகையில், படம் வணிக ரீதியாக சராசரி வெற்றி மட்டுமே பெற்றது என்று கூறினார். “சின்னப்பா, பெருமாள் ஆகியோரின் நடிப்பும், மெல்லிசை, சிறப்பான நடனமும் இந்தப் படத்தில் நினைவில் நிற்கிறது” என்றார்.
# மதனகாம ராஜன் (திரைப்படம்)

**மதனகாம ராஜன்** (*Madana Kama Rajan*) 1941 -இல் வெளிவந்த தமிழ்த் திரைப்படமாகும். பி. எஸ். இராமையா எழுதி, பி. என். ராவ் இயக்கத்தில் வெளிவந்த இத்திரைப்படத்தில் வி. வி. சடகோபன், கே. எல். வி. வசந்தா, கொத்தமங்கலம் சுப்பு மற்றும் பலரும் நடித்திருந்தனர்.
# மதனகாம ராஜன் (திரைப்படம்)

## திரைக்கதை

*மதனகாம ராஜன்* இளவரசன் (வி. வி. சடகோபன்), அவனது நண்பன் (என். கிருஷ்ணமூர்த்தி) ஆகியோரின் சாகசக் கதை ஆகும்.  
மாயேந்திரபுரி இளவரசன் மதனகாம ராஜனும் (வி. வி. சடகோபன்) மந்திரி மகன் குணசீலனும் (என். கிருஷ்ணமூர்த்தி) இணை பிரியாத தோழர்கள். அவர்களுடைய குருதேவரின் (கொத்தமங்கலம் சுப்பு) பெண் பகவதி (எம். எஸ். சுந்தரிபாய்). அவளுக்கு இளவரசன் மேல் காதல். குருதேவரின் சீடன் சோமதேவனுக்கு (எம். ஆர். சுவாமிநாதன்) பகவதி மேல் ஆசை. அவன் பகவதியைத் தன் வசப்படுத்த முயலுகிறான். பகவதி சாகசம் செய்து தன் தந்தையின் கோபத்தைத் தூண்டி விட, அவர் சோமதேவனைப் பாம்பாகும்படி சபிக்கிறார்.
# மந்தாரவதி

**மந்தாரவதி** 1941 ஆம் ஆண்டு வெளிவந்த தமிழ்த் திரைப்படமாகும். டி. மார்கோனி, டி. எஸ். பாபு ஆகியோரின் இயக்கத்தில் வெளிவந்தது இத்திரைப்படம். இப்படத்தை இத்தாலியரான டி. மார்கோனி போர்க்கைதியாகி சிறைக்கு சென்றுவிட்டதால், எஞ்சிய படத்தை ஸ்ரீபாபுலால் இயக்கினார். டி. ஆர். ராஜகுமாரி, பி. ஜி. வெங்கடேசன் ஆகியோர் முக்கிய பாத்திரத்தில் நடித்திருந்தனர்.
# மந்தாரவதி

## பாடல்கள்

மொத்தம் 16 பாடல்கள் இடம்பெற்றிருந்தன. டி. வி. நடராஜ ஆசாரி எழுதிய பாடல்களுக்கு ஜி. ஜே. காப்ரியேல் இசையமைத்திருந்தார். பி. ஜி. வெங்கடேசன், காளி என். ரத்தினம், எஸ். டி. சுப்பையா, டி. ஆர். ராஜகுமாரி, எஸ். எஸ். கொக்கோ ஆகியோர் பாடியிருந்தனர்.  
- *கான மனோகரி கலைவாணி..* (பாடியவர்: பி. ஜி. வெங்கடேசன்)
- *பகலவன் எழுந்தான்* (பாடியவர்: பி. ஜி. வெங்கடேசன்)
- *தியாகமூர்த்தி நீயே* (பாடியவர்: பி. ஜி. வெங்கடேசன்)
- *தேவா தேவா* (பாடியவர்: பி. ஜி. வெங்கடேசன்)
# ரிஷ்யசிருங்கர் (திரைப்படம்)

**ரிஷ்யசிருங்கர்** 1941 ஆம் ஆண்டு வெளிவந்த தமிழ்த் திரைப்படமாகும். எஸ். சௌந்தர்ராஜன் இயக்கத்தில் வெளிவந்த இத்திரைப்படத்தில் ரஞ்சன், எஸ். பாலச்சந்தர் மற்றும் பலரும் நடித்திருந்தனர். நியூடோன் ஸ்டூடியோவில் தயாரிக்கப்பட்ட இப்படப் பாடல்களை இயற்றியவர் பாபனாசம் ராஜகோபால் ஐயர்.
# ரிஷ்யசிருங்கர் (திரைப்படம்)

## பாத்திரங்கள்

ரிஷ்யசிருங்கர் திரைப்படத்தில் நடிததவர்களும், அவர்கள் ஏற்றுக் கொண்ட பாத்திரங்களும்:
| நடிப்பு | பாத்திரம் |  |
| --- | --- | --- |
| எஸ். பாலச்சந்தர் | பால ரிஷ்ய சிருங்கன் |  |
| ரஞ்சன் | ரிஷ்ய சிருங்கர் |  |
| ஜி. பட்டு ஐயர் | விபாண்டகர் |  |
| டி.ஈ.கிருஷ்ணமாச்சாரியார் | ரோமபாத ராஜன் |  |
| கே.என்.ராமமூர்த்தி ஐயர் | கௌதமர் |  |
| ஆர்.கே.ராமசாமி | சுதேவர் |  |
| ஆர்.பி.யக்னேஸ்வர ஐயர் | பௌத்தாயனர் |  |
| எம்.எஸ்.முருகேசம் | மாரீசன் |  |
| டி.வி.சேதுராமன் | சுபாகு |  |
| வசுந்தரா தேவி | மாயா |  |
| குமாரி முரளி | சாந்தா |  |
| குமாரி ருக்மணி | பத்மினி |  |
| வி.எம்.பங்கஜம் | ஊர்வசி |  |
| கே.என்.கமலம் | சுதேவி | } |
# ரிஷ்யசிருங்கர் (திரைப்படம்)

## பாடல்கள்

இத்திரைப்படத்தில் வரும் பாடல்களை இயற்றியவர் பாபனாசம் ராஜகோபால் ஐயர்.
- புண்ய ஸ்வரூபனே வா (ஊர்வசி)
- சுப்ரஜோதி சூரியனிதோ (பால சிருங்கன், மாண்டு ராகம்)
- என்னருமை மானே உன்னுடனே நானே (பால சிருங்கன், பிலாவல் ராகம்)
- பாபாபகாரி துரிதாரி தரங்கதாரி (பாலசிருங்கன், பீம்ப்ளாஸ் ராகம்)
- இதுவுமென் புண்ணியமே (பாலசிருங்கன், திலாங் ராகம்)
- அந்த நாள் முதலாக (மாயா, வள்ளிக்கணவன் பேரை.. மெட்டு, செஞ்சுருட்டி ராகம்)
- நேற்றந்தி நேரத்திலே நீராடும் கரைதனிலே (குழுவினர், உசேனி ராகம்)
- ஆனந்தமே உன் காட்சி (மாயா, பைரவி ராகம்)
- பூமியினிற் பூவையராய் பிறந்ததனால் பலனேதே (மாயா)
- நானே பாக்கியவதி (மாயா, காபி ராகம்)
- இங்கு நாரணரூபமே நாமுமாகும் (ரிஷ்யர்-மாயா, மாண்டு ராகம்)
- யோகிகளே நீர் யாதிது செய்வீர் (ரிஷ்யர்-மாயா, யமுனா கல்யாணி)
# சுபத்ரா அர்ஜூனா

**சுபத்ரா அர்ஜுனா** 1941 ஆம் ஆண்டு வெளிவந்த இந்திய தமிழ்த் திரைப்படமாகும். சாமா இயக்கத்தில் வெளிவந்த இத்திரைப்படத்தில் செருகளத்தூர் சாமா, வி. எஸ். மணி, ஆர். பாலசுப்பிரமணியம், ஜி. சுப்புலட்சுமி, எஸ். ஆர். ஜானகி, கோமதி ஆகியோர் நடித்திருந்தனர்.
ஆதி இயற்றிய பாடல்களுக்கு இசையமைத்தவர் எஸ். ஜி. காசி ஐயர்.
# வனமோகினி

**வனமோகினி** 1941 ஆம் ஆண்டு வெளிவந்த தமிழ்த் திரைப்படமாகும். பகவானின் இயக்கத்தில் வெளிவந்த இத்திரைப்படத்தில் எம். கே. ராதா, எஸ். எஸ். கோக்கோ, கே. தவமணி தேவி மற்றும் பலர் நடித்திருந்தனர்.  
இத்திரைப்படம் *த ஜங்கில் பிரின்செசு* என்ற ஹாலிவுட் திரைப்படத்தை ஒட்டித் தயாரிக்கப்பட்டது. இத்திரைப்படத்தில் நடித்த டொரத்தி லமூர் நடித்த பாத்திரத்தில் தவமணி தேவி அதே வகையான சாரம் அணிந்து நடித்திருந்தார். தமிழ்த் திரைப்படம் ஒன்றில் பெண்கள் இவ்வாறு அணிவது முதல் தடவையாக இருந்தது. வனமோகினி திரைப்படம் பின்னர் 1957 ஆம் ஆண்டில் அதே பெயரில் சிங்கள மொழியில் தயாரிக்கப்பட்டது.
# வனமோகினி

## கதைச் சுருக்கம்

அடர்ந்த காட்டுப் பிரதேசம். அங்கே குழந்தைகளுக்குச் சமான நாகரிகமல்லாத பாமரக் காட்டு மனிதர்கள் நிம்மதியாக வாழ்க்கை நடத்துகின்றனர். அவர்களின் அறியாமையைத் தனக்குச் சாதகமாக்கிக் கொண்ட பூசாரி (*கே. கொளத்து மணி*) கன்னிப்பெண்களைக் காளிக்குப் பலி கொடுத்து வந்தார். பல ஆண்டுகளுக்கு முன்னர் காணாமல் போன தன் மாமனைத் தேடிக்கொண்டு அரசகுமாரன் (எம். கே. ராதா) தன் படைகளுடன் அதே காட்டுக்கு வருகிறான். பூசாரியின் கொடுமைக்குப் பயந்து வனமோகினி (*கே. தவமணி தேவி*) என்னும் பெண் சந்துர் என்ற யானையின் உதவியுடன் குகை ஒன்றில் வசித்து வருகிறாள். அரசகுமாரன் அவளைச் சந்தித்துக் காதல் கொள்கிறான். பூசாரியின் கொடுங்கோன்மை அரசகுமாரனுக்குத் தெரிகிறது. காட்டுவாசிகளைப் பூசாரியிடம் இருந்து காப்பாற்ற நினைக்கிறான். இதையறிந்த பூசாரி அரசகுமாரனுக்குப் பல துன்பங்களை இழைத்து வனமோகினியையும் பிடித்துக் கொண்டு செல்கிறான். அரசகுமாரன் வனமோகினியைக் காப்பாற்றச் சென்று தானும் அகப்பட்டுக் கொள்கிறான். அங்கிருந்து அவன் ஒருவாறு தப்பி, தனது மாமனையும் விடுவித்து, வனமோகினியையும் திருமணம் புரிகிறான்.
# வனமோகினி

## பாடல்கள்

இத்திரைப்படத்தில் 10 பாடல்கள் இடம்பெற்றுள்ளன. பல பாடல்களை தவமணி தேவி பாடினார். இவற்றில் *அலை மோதுதே அலை மோதுதே ஏதும் அறியாது என்மனம்* என்ற தவமணி தேவியின் பாடல் அக்காலத்தில் புகழடைந்தது. இதனால் இவர் சிங்களத்துக் குயில் என அழைக்கப்பட்டார். பாடல்களை யானை வைத்தியநாதையர் இயற்றினார். பாடல்களுக்கு இசையமைத்தவர் மகாராட்டிரத்தைச் சேர்ந்த ராம் சித்தால்க்கர். இவர் பின்னர் சி. இராமச்சந்திரா என்ற பெயரில் பல படங்களுக்கு இசையமைத்துப் புகழடைந்தார்.  
- உயர்வோமே உல்லாசம் பெறுவோமே
- அலை மோதுதே அலை மோதுதே ஏதும் அறியாது என்மனம்
- விடவே மாட்டேனே நானவனை
- நீந்தி நீந்தி நீராடுவேன் நானே
- இனிமேல் ஏக போகம் பெறுவேன்
- என்ன ஆனந்தம் ஆனந்தம் ஆனந்தமே
- நித்திரை வல்லையே நிலாவும் வீணாகுமே
- மாயமிதே இந்த மானில வாழ்வினில்
- மாறி மாறி வருங்காலமே
- நித்ய நிரந்தரி நீ எங்கள் தாய் அந்தோ
# வேதவதி (சீதா ஜனனம்)

**வேதவதி *அல்லது* சீதா ஜனனம்** 1941 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் எம். ஆர். கிருஷ்ணமூர்த்தி, எம். ஜி. ஆர் மற்றும் பலரும் நடித்திருந்தனர். சியாமளா பிச்சர்ஸ் தயாரிப்பில், 1941 சனவரி 11 ஆம் தேதி இப்படம் வெளியானது.
# வேதவதி (சீதா ஜனனம்)

## நடிகர்கள்

இந்தத் திரைப்படத்தின் விளம்பர சுவரொட்டியில் இருந்து எடுக்கப்பட்ட பட்டியல் ஆகும்.  
என். எஸ். கிருஷ்ணன் மற்றும் டி. ஏ. மதுரம் நடித்த *ஆகாச வாணி* என்ற நகைச்சுவை குறும்படம் இப்படத்துடன் இணைக்கப்பட்டிருந்தது.
# வேதவதி (சீதா ஜனனம்)

## இசை

இத்திரைப்படத்தின் இசையை அமைத்தவர் டி. கே. ஜெயராம ஐயர் ஆவார். பாபநாசம் சிவன் மற்றும் பி. ஆர். ராஜகோபால ஐயர் பாடல்களின் வரிகளை எழுதினர்.
# வேணுகானம்

**வேணுகானம்** 1941 ஆம் ஆண்டு வெளிவந்த தமிழ்த் திரைப்படமாகும். முருகதாசா இயக்கத்தில் வெளிவந்த இத்திரைப்படத்தில் வி. வி. சடகோபன், கே. சாரங்கபாணி மற்றும் பலரும் நடித்திருந்தனர். மஞ்சேரி எஸ். ஈஸ்வரன் எழுதிய கதைக்கு வசனம் எழுதியவர் கி. ரா.
பாடல்களை கம்பதாசன் இயற்றியிருந்தார்.
# அதிரூப அமராவதி

**அதிரூப அமராவதி** (Athiroopa Amaravathi) 1935 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் டி. என். சிவக்கொழுந்து, கே. கே. தங்கவேலு மற்றும் பலரும் நடித்திருந்தனர். ஒரு சாகசப் பயணத்தின் போது, இளவரசர் அதிரூபன், இளவரசியான அமராவதியை காதலிக்கிறார் என்பது கதை.  
}}  
- Athiroopa Amaravathi 1935 - *தி இந்து (ஆங்கிலம்)* நாளிதழில் *ராண்டார் கை* எழுதிய கட்டுரை
# குலேபகாவலி (1935 திரைப்படம்)

**குலேபகாவலி** 1935 ஆம் ஆண்டு வெளிவந்த தமிழ்த் திரைப்படமாகும். தமிழ்நாடு டாக்கீஸ் நிறுவனத்தினரின் தயாரிப்பில் வெளிவந்த இத்திரைப்படத்தில் வி. ஏ. செல்லப்பா, எம். எஸ். ராமச்சந்திரன் மற்றும் பலர் நடித்திருந்தனர். இப்படத்தில் மூன்று நாயகிகள் இருந்தனர்.  
- சாதனைகள் படித்த தமிழ் சினிமா வரலாறு - பிலிம் நியூஸ் அனந்தன், சிவகாமி பதிப்பகம் (2004)
# சுபத்திரா பரிணயம்

**சுபத்ரா பரிணயம்** (*Subhadra Parinayam*) என்பது சாமிகண்ணு வின்சென்ட் தயாரித்து புரொஃபுல்லா கோசு இயக்கி 1935 ஆம் ஆண்டு வெளிவந்த இந்திய தமிழ் மொழித் திரைப்படமாகும். இத்திரைப்படத்தில் எசு.வி. சுப்பையா பாகவதர் மற்றும் டி.எசு. வேலம்மாள் ஆகியோர் முக்கிய வேடங்களில் நடித்திருந்தனர், நகைச்சுவைப் பாடலில் பஃபூன் சண்முகம், காரைக்குடி கணேச ஐயர் மற்றும் பலர் நடித்திருந்தனர். 1935 ஆம் ஆண்டு ஏப்ரல் மாதம் 7 ஆம் தேதியன்று படம் வெளியானது.
# துருவ சரிதம்

**துருவ சரிதம்** அல்லது **துருவ சரித்திரம்** 1935 ஆம் ஆண்டு வெளிவந்த 17000 அடி நீளமுடைய புராணத் தமிழ்த் திரைப்படமாகும். வரைட்டி ஹால் டாக்கீஸ் நிறுவனத்தினரின் தயாரிப்பில், சி. வி. ரமணா இயக்கத்தில் வெளிவந்த இத்திரைப்படத்தில் எம். எஸ். தங்கப்பா, வி. சுவாமிநாதன் மற்றும் பலர் நடித்திருந்தனர்.
# நவீன சதாரம்

**நவீன சதாரம்** (*Naveena Sadaram*) 1935 ஆம் ஆண்டு வெளிவந்த தமிழ்த் திரைப்படமாகும்.கே. சுப்பிரமணியம் இயக்கத்தில் வெளிவந்த இத்திரைப்படத்தில் வித்வான் சங்கரலிங்கம், ஜி. பட்டு ஐயர் மற்றும் பலரும் நடித்திருந்தனர்.  
இத்திரைப்படம் 20ஆம் நூற்றாண்டின் ஆரம்பத்தில் *சதாரமே* என்ற பெயரில் கன்னடத்தில் புகழ் பெற்ற மேடை நாடகத்தின் தழுவல் ஆகும். இந்நாடகம் முதன் முதலில் கன்னட மொழியில் 1935 ஆம் ஆண்டில் திரைப்படமாக வெளிவந்தது. கன்னடப் படத்தில் கே. அசுவத்தாமா முதன் முதலில் பாடி நடித்திருந்தார். கே. சுப்பிரமணியம் இதனைத் அதே ஆண்டில் தமிழில் தயாரித்து வெளியிட்டார். அவரது மனைவி எஸ். டி. சுப்புலட்சுமி கதாநாயகியாக நடித்தார். பாபநாசம் சிவன் பாடல்களை எழுதி இசையமைத்திருந்தார்.  
இத்திரைப்படத்தின் ஆரம்பப் பாடலான *மா ரமணன் உமா ரமணன்* என்ற புகழ் பெற்ற பாடலை பாபநாசம் சிவனும் அவரது மருகர் எஸ். எஸ். மணி பாகவதரும் இணைந்து பாடியிருந்தனர். இதே பாடலைப் பின்னர் கே. சுப்பிரமணியம் தனது சேவாசதனம் (1938) என்ற திரைப்படத்தில் எம். எஸ். சுப்புலட்சுமியைக் கொண்டு பாடுவித்தார்.  
பல சாகசங்களைச் செய்யும் ஒரு பெண் மீது இளவரசன் ஒருவன் காதல் கொள்வது நவீன சதாரம் திரைப்படத்தின் கதை. இதில் சதாரம் (எஸ். டி. சுப்புலட்சுமி) ஆண் வேடம் பூண்டு திருடனிடம் (பட்டு ஐயர்) இருந்து தப்புகிறாள். இளவரசி (பார்வதி பாய்) அவளை ஆண் என நினைத்து அவள் மேல் காதல் கொள்கிறாள். சதாரம் ஏற்கனவே இளவரசன் (சங்கரலிங்கம்) ஒருவனைக் காதலிக்கிறாள். அவ்விளவரசனை வேறொருத்தி காதலிக்கிறாள். இருவரையுமே அவன் மணமுடித்து இச்சிக்கலில் இருந்து விடுபடுகிறான் என்பது தான் கதை.  
மொத்தம் 28 பாடல்கள் இத்திரைப்படத்தில் இடம்பெற்றிருந்தன. இந்தித் திரையின் பாடகி இந்துபாலா இரண்டு பாடல்களைப் பாடியிருந்தார். அவற்றில் ஒன்று தமிழில். பெரும்பாலான பாடல்கள் பிரபலமான இந்தித் திரைப்படப்பாடல்களின் மெட்டைத் தழுவியே அமைந்திருந்தன.
# பக்த துருவன்

**பக்த துருவன்** (*Bhaktha Dhuruvan*) 1935 ஆம் ஆண்டு வெளிவந்த 17000 அடி நீளமுடைய புராணத் தமிழ்த் திரைப்படமாகும். பி. வி. ராவ் இயக்கத்தில் வெளிவந்த இத்திரைப்படத்தில் சி. எஸ். ஜெயராமன், பி. எஸ். சிவராமலிங்கம் பிள்ளை மற்றும் பலர் நடித்திருந்தனர்.
# பக்த துருவன்

## உபத் தகவல்

பின்னணிப் பாடகர் சி. எஸ். ஜெயராமன், குழந்தை நடிகராக நடித்த இப்படத்தில், ‘இனிய கான சினிமா ராணி’ பி.எஸ். சிவபாக்கியம் குறத்தியாகவும், முதன்முதலில் ஒரே படத்தில் பல வேடங்களில் நடித்த பி.எஸ். சாமண்ணா அய்யர் குறவனாகவும் நடித்துள்ளார்கள்.
‘பச்சை சிகப்பு மிச்சம் கருப்புப் பாசியிருக்குது, பாசி கோர்க்கும் ஊசி இருக்குது, நரிக்கொம்பிருக்குது, பெரிய வரிப்புலி நகமிருக்குது, நம்ம புள்ளைக்கு வாங்கிப் போட்டா நல்லாருக்குமே,’ என்றும், ‘பச்சைக் குத்த ஆசை உமக்கில்லீங்களா’ என்னும் பாடலை சிவபாக்கியம் பாடியிருக்கிறார்.
# பூர்ணசந்திரன்

**பூர்ண சந்திரன்** 1935 ஆம் ஆண்டு, ஆகத்து 17 இல் வெளிவந்த 14937 அடி நீளமுடைய சரித்திரத் தமிழ்த் திரைப்படமாகும். நியூ தியேட்டர்ஸ் நிறுவனம் சார்பில் டி. ஆர். தாஸ் இயக்கத்தில் வெளிவந்த இத்திரைப்படத்தில் வி. எஸ். மணி, நாட் அண்ணாஜிராவ் மற்றும் பலரும் நடித்திருந்தனர்.
# மாயா பஜார் (1935 திரைப்படம்)

**மாயா பஜார்** 1935 ஆம் ஆண்டு வெளிவந்த தமிழ்த் திரைப்படமாகும். ஆர். பத்மநாபன் இயக்கத்தில் வெளிவந்த இத்திரைப்படத்தில் வித்வான் ஸ்ரீநிவாசன், செருகளத்தூர் சாமா மற்றும் பலரும் நடித்திருந்தனர்.  
- Vatsala Kalyanam (1935), ராண்டார் கை, தி இந்து, மே 17, 2014
# மோகினி ருக்மாங்கதா

**மோகினி ருக்மாங்கதா** 1935 ஆம் ஆண்டு வெளிவந்த 15000 அடி நீளமுடைய புராணத் தமிழ்த் திரைப்படமாகும். தமிழ்நாடு டாக்கீஸ் நிறுவனம் சார்பில் எஸ். சௌந்தர்ராஜன் இயக்கத்தில் வெளிவந்த இத்திரைப்படத்தில், கே. வி. சந்தான கிருஷ்ண நாயுடு பாடல் மற்றும் வசனம் இயற்றி, பி. வி. ரங்காச்சாரி, டி. எஸ். கிருஷ்ணசாமி மற்றும் பலரும் நடித்திருந்தனர்.
# ராஜாம்பாள் (1935 திரைப்படம்)

**ராஜாம்பாள்** 1935 ஆம் ஆண்டு வெளிவந்த, 16,000 அடி நீளமுடைய நாவல் மற்றும் நாடக தமிழ்த் திரைப்படமாகும். கோயம்பத்தூர் டாக்கீஸ் பட நிறுவனம் தயாரித்து, ஏ. நாராயணன் இயக்கத்தில் வெளிவந்த இத்திரைப்படத்தில், பி. எஸ். ஸ்ரீநிவாசராவ், கிருஷ்ணசாமி ஐயங்கார் மற்றும் பலரும் நடித்திருந்தனர்.
# கவிரத்ன காளிதாஸ்

**கவிரத்ன காளிதாஸ்** 1937-ஆம் ஆண்டு, சூன் 19இல் வெளிவந்த, 16,950 அடி நீளமுடைய புராணத் தமிழ்த் திரைப்படமாகும். வடிவேலு நாயக்கர் இயக்கத்தில் ராணி செட்டி, தயாரித்து வெளியான இத்திரைப்படத்தில் டி. எஸ். சந்தானம், பி. சுந்தர பாக்யம் மற்றும் பலர் நடித்திருந்தனர்.
# கிருஷ்ண துலாபாரம்

**கிருஷ்ண துலாபாரம்** 1937-ஆம் ஆண்டு. யூலை 8 இல் வெளிவந்த 16000 அடி நீளமுடைய புராணத் தமிழ்த் திரைப்படமாகும். ஸ்ரீநிவாஸ் சினிடோன் பதாகையின் கீழ், ஏ. நாராயணன் தயாரித்து, இயக்கி வெளிவந்த இத்திரைப்படத்தில் எம். கே. கோபால், எம். ஆர். சுப்பிரமணிய முதலியார், டி. எம். சாரதாம்பாள், கே. ஆர். சாரதாம்பாள் மற்றும் பலரும் நடித்திருந்தனர்.
# சதி அகல்யா

**சதி அகல்யா** 1937 ஆம் ஆண்டு, மார்ச்சு 10 இல் வெளிவந்த 14,000 அடி நீளமுடைய புராண தமிழ்த் திரைப்படமாகும். மோடேர்ன் தியேட்டர்ஸ் பட நிறுவனம் தயாரித்து டி. ஆர். சுந்தரம் இயக்கத்தில் வெளிவந்த இத்திரைப்படத்தில் எஸ். டி. சுப்பையா, டி. எம். சங்கரன் மற்றும் பலரும் நடித்திருந்தனர்.
# சதி அகல்யா

## உப தகவல்

- இப்படத்தைத் தயாரித்த, மோடேர்ன் தியேட்டர்ஸ் பட நிறுவனத்திற்கு இது முதல் படமாகும்.
# சதி அனுசுயா

**சதி அனுசுயா** 1937 ஆம் ஆண்டு வெளிவந்த புராண தமிழ்த் திரைப்படமாகும். பிரிமியர் சினிடோன் பட நிறுவனம் தயாரித்து பிரேம் சேத்னா இயக்கத்தில் வெளிவந்த இத்திரைப்படத்தில் ஜி. என். பாலசுப்பிரமணியம்,எம். வி. மணி மற்றும் பலர் நடித்திருந்தனர்.
# சதி அனுசுயா

## உப தகவல்

- இப்படத்தில் நகைச்சுவை வேடத்தில் நடித்த டி. எஸ். பாலையா, இதே ஆண்டில் வெளிவந்த ‘அம்பிகாபதி’ திரைப்படத்தில் வில்லனாக நடித்திருக்கிறார்.
# கௌசல்யா பரிணயம்

**கௌசல்யா பரிணயம்** மற்றும் **மிஸ்டர் அம்மாஞ்சி** (இருபட இணைப்பு) 1937-ஆம் ஆண்டு வெளிவந்த புராண தமிழ்த் திரைப்படமாகும். எம். யு. ஏ. சி நிறுவனம் சார்பில் கே. சுப்பிரமணியம் தயாரித்து சி. எஸ். வி. ஐயர் இயக்கத்தில் வெளிவந்த இத்திரைப்படத்தில் கே. வி. வெங்கட்ராமன், சி. வி. ராமச்சந்திரன், கே. என். ராஜலட்சுமி, கே. என். கமலம் மற்றும் பலர் நடித்திருந்தனர்.
# சேது பந்தனம்

**சேது பந்தனம்** அல்லது **சேது பந்தன்** 1937 ஆம் ஆண்டு வெளிவந்த தமிழ்த் திரைப்படமாகும். ஆர். பத்மநாபன் இயக்கத்தில் வெளிவந்த இத்திரைப்படத்தில் பி. வி. ரெங்காச்சாரி, நாட் அண்ணாஜிராவ் மற்றும் பலரும் நடித்திருந்தனர்.  
இத் திரைப்படம் ஆர். பத்மநாபனின் இயக்கத்தில் வெளிவந்த வெற்றிப் படங்களில் ஒன்று. இராமாயணத்தின் ஒரு பகுதி இப்படத்தின் கதை. அனுமானால் (*எம்.டி.பார்த்தசாரதி*) இலங்கை எரியூட்டப்பட்ட நிகழ்வில் இருந்து கதை ஆரம்பிக்கின்றது. இலங்கையை எரித்தப் பின்னர் சீதையின் மோதிரத்துடன் ராமனிடம் (நாட் அண்ணாஜிராவ்) வருகிறான். பி. பி. ரெங்காச்சாரி இராவணனாக நடிக்க, ராவணனின் மனைவி மண்டோதரியாக எம். எஸ். மோகனாம்பாள் நடித்திருந்தார்.  
சிதம்பரம் வைத்தியநாத சர்மாவின் பாடல்களுக்கு எம். டி. பார்த்தசாரதி இசையமைத்திருந்தார்.
# தேவதாஸ் (1937 திரைப்படம்)

**தேவதாஸ்** 1937 ஆம் ஆண்டு வெளிவந்த தமிழ்த் திரைப்படமாகும். "நியூ தியேட்டர்ஸ்" எனும் பட நிறுவனம் தயாரித்து, பி. வி. ராவ், இயக்கத்தில் வெளிவந்த இத்திரைப்படத்தில் பி. வி. ராவ், டி. எஸ். கிருஷ்ண ஐயங்கார் மற்றும் பலர் நடித்திருந்தனர்.
# தேவதாஸ் (1937 திரைப்படம்)

## உப தகவல்

"தேவதாஸ்" என்ற தலைப்பில், பல மொழிகளில், பல படங்கள் வெளிவந்துள்ளன. பேசும் படங்களில் முதலில் 1935 ஆம் ஆண்டு வங்காள மொழியில் இத்திரைப்படம் வெளியானது. சரத் சந்திர சட்டெர்ஜி என்ற வங்காள நாவலாசிரியரின் கதையே திரைப்படமாக ஆக்கப்பட்டது. இதே திரைப்படம் இந்தி மொழியில் கே. எல். சைகால் நடிப்பில் தயாரிக்கப்பட்டு, இத்திரைப்படம் தமிழில் மொழிமாற்றம் செய்யப்பட்டு வெளியானது. அத் திரைப்படத்துக்காக சைகால் தமிழில் பாடிய இரண்டு பாடல்கள் வெளி இணைப்புகள் பகுதியில் கொடுக்கப்பட்டுள்ளன.  
இதே கதையை வைத்து 1936 ஆம் ஆண்டு நியூ தியேட்டர்ஸ் என்ற நிறுவனம் இந்தத் திரைப்படத்தைத் தமிழில் தயாரித்து 1937 ஆம் ஆண்டு வெளியிட்டது.  
இதே தேவதாஸ் தலைப்பில் 1953 ஆம் ஆண்டு தமிழில் மீண்டும் ஒரு படம் வெளியாகி வெற்றி பெற்றது.
# நவீன நிருபமா

**நவீன நிருபமா** 1937 ஆம் ஆண்டு, செப்டம்பர் 18 இல் வெளிவந்த, 14506 அடி தமிழ்த் திரைப்படமாகும். "மைசூர் சவுண்ட் ஸ்டூடியோ" பட நிறுவனம் தயாரித்து, வி. திம்மைய்யா இயக்கத்தில் வெளிவந்த இத்திரைப்படத்தில் கே. எஸ். ஐயர், ஜே. தாஸ் மற்றும் பலரும் நடித்திருந்தனர்.
# பஸ்மாசூர மோகினி

**பஸ்மாசூர மோகினி** (*Bhasmasura Mohini*) 1937 அக்டோபர் 2 இல் வெளிவந்த 10000 அடி புராணத் தமிழ்த் திரைப்படமாகும். சுந்தரம் சவுண்ட் ஸ்டூடியோ பட நிறுவனம் தயாரித்து சுந்தர ராவ் நட்கர்ணி இயக்கத்தில் வெளிவந்த இத்திரைப்படத்தில் சி. எஸ். செல்வரத்தினம் பிள்ளை, பி. எஸ். சீனிவாச ராவ் மற்றும் பலரும் நடித்திருந்தனர்.
# பஸ்மாசூர மோகினி

## உப தகவல்

இப்படத்துடன், ‘மிஸ்டர் டைட் அண்டு லூஸ்‘ எனும் நகைச்சுவைத் திரைப்படமும் திரையிடப்பட்டது. அப்படத்தில், பி. தசரதராவ், சரோஜினி ஆகியோர் நடித்திருந்தனர்.
# பாலயோகினி

**பாலயோகினி** 1937 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் சி. வி. வி. பந்துலு, பேபி சரோஜா , கே. ஆர். செல்லம் மற்றும் பலர் நடித்திருந்தனர். இத்திரைப்படம் தெலுங்கிலும் இதே பெயரில் எடுக்கப்பட்டது. தென்னிந்தியாவில் குழந்தைகளுக்காகத் தயாரிக்கப்பட்ட முதலாவது திரைப்படமாகக் கருதப்படுகிறது.
# பாலயோகினி

## சிறு தகவல்கள்

பாலயோகினியைத் தயாரித்த கே. சுப்பிரமணியம் நூறு ரூபாய் பரிசை அறிவித்து, பொது மக்களிடம் இருந்து தம் கதைக்குத் தகுந்த முடிவைத் தேர்ந்தெடுத்துக் கொண்டார்.
# பாலயோகினி

## பாடல்கள்

இப்படத்திற்கு மோதி பாபு இசை அமைத்தார். பாடல் வரிகளை பாபநாசம் சிவன் எழுதினார். பேபி சரோஜா தனது பொம்மைக்கு தாலாட்டு பாடிய ‘கன்னி பாப்பா, கனிமுத்து பாப்பா’ பாடல் பிரபலமானது.
- ராதே தோழி
- க்ஷமாப்பனா ஓ மாமா க்ஷமாப்பனா
- கண்ணே பாப்பா மிட்டாயி வாங்கி தருவேன்
# பாலாமணி (திரைப்படம்)

**பாலாமணி** 1937 ஆம் ஆண்டு வெளிவந்த தமிழ்த் திரைப்படமாகும். பி. வி. ராவ் இயக்கத்தில் வெளிவந்த இத்திரைப்படத்தில் தி. க. சண்முகம், தி. க. முத்துசாமி மற்றும் பலர் நடித்திருந்தனர். கவிஞர் பாரதிதாசன் திரைக்கதை, வசனம், பாடல்கள் எழுதி வெளிவந்த முதல் திரைப்படம் இதுவாகும்.  
Balamani 1937, ராண்டார் கை, தி இந்து, நவம்பர் 22, 2014
# ராஜ மோகன்

**ராஜ மோகன்** 1937 ஆம் ஆண்டு வெளிவந்த தமிழ்த் திரைப்படமாகும். பிரேம் சேத்னா இயக்கத்தில் வெளிவந்த இத்திரைப்படத்தில் கே. பி. கேசவன், பி. யு. சின்னப்பா, காளி என். ரத்தினம் மற்றும் பலரும் நடித்திருந்தனர். இப்படமானது வை. மு. கோதைநாயகியின் *ராஜமோகன்* என்ற புதினத்தின் தழுவலாகும்.
# ராஜ மோகன்

## கதைச்சுருக்கம்

மோகன் என்பவன் ஒரு அனாதை இளைஞனாவான். அவன் பத்திரிக்கை அதிபரான தர்மலிங்கத்தின் மகளான ராஜம் என்பவளை காதலிக்கிறான். மோகனின் வளர்ப்புத் தாய் கல்யாணி என்பவராவார். மோகனின் உண்மையான தாய் யார் என்பதும், ராஜமும் மோகனும் இறுதியில் சேர்ந்தார்களா என்பதுமே கதைமுடிவாகும்.
# ராஜசேகரன் ஏமாந்த சோணகிரி

**ராஜசேகரன்** 1937 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ், ஏ. நாராயணன் ஆகியோர் இயக்கத்தில் வெளிவந்த இத்திரைப்படத்தில் எம். ஆர். ராதா, சகாதேவன் மற்றும் பலரும் நடித்திருந்தனர்.
இதுவே எம். ஆர். ராதா நடித்து வெளிவந்த முதல் திரைப்படம் ஆகும்.
# ராஜசேகரன் ஏமாந்த சோணகிரி

## ஏமாந்த சோணகிரி

ராஜசேகரன் திரைப்படத்துடன் *ஏமாந்த சோணகிரி* திரைப்படமும் காண்பிக்கப்பட்டது.
# ராஜசேகரன் ஏமாந்த சோணகிரி

## வெளியிணைப்புகள்

-
# விக்ரமஸ்திரி சாகசம்

**விக்ரம ஸ்திரி சாகசம்** 1937 ஆம் ஆண்டு வெளிவந்த தமிழ்த் திரைப்படமாகும். *ஸ்ரீநிவாசா சினிடோன்* நிறுவனத்தினரின் தயாரிப்பில் வெளிவந்த இத்திரைப்படத்தில் *எஸ். டி. சுவாமி, டி. கே. சுந்தரப்பா* மற்றும் பலர் நடித்திருந்தனர். இரண்டு கதைகள் ஒரே திரைப்படத்தில் இடம் பெற்றன.
# விக்ரமஸ்திரி சாகசம்

## நவீன ஸ்திரி சாகசம்

இத்துடன் நவீன ஸ்திரி சாகசம் என்ற படமும் காண்பிக்கப்பட்டது.
# விராட பருவம் (திரைப்படம்)

**விராட பருவம்** 1937 ஆம் ஆண்டு வெளிவந்த தமிழ்த் திரைப்படமாகும். ஸ்ரீநிவாசா சினிடோன் நிறுவனத்தினரின் தயாரிப்பில் வெளிவந்த இத்திரைப்படத்தில் ''எம். யு. கிருஷ்ணப்பா, சி. எஸ். செல்வரத்தினம் பிள்ளை மற்றும் பலர் நடித்திருந்தனர்.
# விராட பருவம் (திரைப்படம்)

## இதனையும் காண்க

- விராட பருவம்
# பாமா பரிணயம்

**பாமா பரிணயம்** 1936 ஆம் ஆண்டு வெளிவந்த 16,750 அடி நீளமுடைய தமிழ்த் திரைப்படமாகும். ஒய். வி. ராவ் திரைக்கதை அமைத்து இயக்கி, ராயல் டாக்கீஸ் நிறுவனம் சார்பில் வெளிவந்த இத்திரைப்படத்தில் செருகளத்தூர் சாமா, டி. பி. ராஜலட்சுமி மற்றும் பலரும் நடித்திருந்தனர்.
# பாமா பரிணயம்

## உப தகவல்

- பாமா பரிணயம், அல்லது ஸ்யமந்தகமணி (*சந்தகமணி*) எனும் இப்படத்தில், செருகளத்தூர் சாமா நாயகன் கிருஷ்ணனாகவும், டி. பி. ராஜலட்சுமி நாயகி சத்ய பாமாவாகவும் நடித்தனர்.
- இப்படத்தின் ஒரு காட்சியை, ஜவகர்லால் நேரு பார்த்தார். அந்த ஒரு காட்சியின் வசூல் தொகை, கொடையாக நேருவிடம் அளிக்கப்பட்டது.
- பரிணயம் என்றால் திருமணம் என்று பொருள்.
# சந்திரகாந்தா (திரைப்படம்)

**சந்திரகாந்தா** 1936 ஆம் ஆண்டு வெளிவந்த தமிழ்த் திரைப்படமாகும். ஜுபிடர் பிக்சர்ஸ் நிறுவனம் சார்பில், ராஜா சாண்டோ இயக்கத்தில் வெளிவந்த இத்திரைப்படத்தில் காளி என். ரத்தினம், பி. யு. சின்னப்பா மற்றும் பலரும் நடித்திருந்தனர்.
# சந்திரகாந்தா (திரைப்படம்)

## உப தகவல்

மடாதிபதிகளைப் பற்றிய கதை என்பதால் ரசிகர்களின் அமோக வரவேற்புப் பெற்ற இப்படத்தை தடை செய்ய பல பேர் முயன்றனர்.
# சந்திர மோகனா (திரைப்படம்)

**சந்திரமோகனா** அல்லது **சமூகத்தொண்டு** என்பது 1936 ஆம் ஆண்டு வெளிவந்த தமிழ்த் திரைப்படமாகும். மதுரை மோகன் மூவிடோன் நிறுவனத்தினரின் தயாரிப்பில் வெளிவந்த இத்திரைப்படத்தில் எம். கே. ராதா, எஸ். வி. வெங்கட்ராமன் மற்றும் பலர் நடித்திருந்தனர். இப்படமானது கொத்தமங்கலம் எஸ். எம். சுப்ரமண்யம் என்று அப்போது அழைக்கப்பட்ட கொத்தமங்கலம் சுப்பு எழுதிய *சந்திரமோகனா அல்லது சமுதாயத் தொண்டு* என்ற புதினத்தை அடிப்படையாகக் கொண்டு எடுக்கப்பட்டது.
# சந்திர மோகனா (திரைப்படம்)

## நடிகர்கள்

- சந்திரசேகரனாக எம். கே. ராதா
- வேணுகோபாலனாக எஸ். எம். சுப்ரமணியம்
- எஸ். வி. வெங்கட்ராமன்
- கிளவுன் சுந்தரம்
- கே. பி. காமாட்சி
- டி. என். மீனாட்சி
- கே. ஆர். ஜெயலட்சுமி
- பி. ஆர். மங்களம்
# சதிலீலாவதி

**சதிலீலாவதி (*Sathi Leelavathi*)** 1936 ஆம் ஆண்டு வெளிவந்த தமிழ்த் திரைப்படமாகும். எல்லிஸ் டங்கன் இயக்கத்தில் வெளிவந்த இத்திரைப்படத்தில் எம். கே. ராதா, எம். ஜி. ஆர் மற்றும் பலர் நடித்திருந்தனர்.  
ஆனந்த விகடன் இதழில் சுப்பிரமணியம் சீனிவாசன் புதினத்தை தழுவி எடுக்கப்பட்ட படமாகும். 1935ஆம் ஆண்டு படப்பிடிப்பு முடிந்திருந்தாலும், வழக்கின் காரணமாக இந்தத் திரைப்படத்தின் வெளியீடு தாமதமானது. பின்னர், 28 மார்ச் 1936 ஆம் தேதி படம் வெளியானது. இந்த திரைப்படத்தின் ஒளிநாடா இருப்பதாக அறியப் படவில்லை.
# சதிலீலாவதி

## நடிகர்கள்

- எம். கே. ராதா
- டி. எஸ். பாலையா
- ம. கோ. இராமச்சந்திரன்
- எம். வி. மணி
- எம். கே. மணி
- பி. நம்மாழ்வார்
- டி. என். லட்சுமண ராவ்
- பி. என். ராமகிருஷ்ணன்
- எம். ஆர். ஞானாம்பாள்
- தனலட்சுமி
- சாந்தகுமாரி
- எம். சந்திர பாய்
- எம். எஸ். முருகேசன்
- என். எஸ். கிருஷ்ணன்
- எஸ் சுந்தரராம்
# சதிலீலாவதி

## கதைச்சுருக்கம்

சென்னையில் செல்வந்தர் கிருஷ்ணமூர்த்தி தன் மனைவி லீலாவதி மற்றும் மகள் லட்சுமியுடன் வாழ்ந்து வருகிறார். தன் நண்பன் ராமநாதன் மூலமாக மது மற்றும் சூதாட்டத்திற்கு அறிமுகம் கிடைக்கிறது. பின்னர் மோகனாங்கி என்ற பெண் வாசம் ஆசை கொள்வதால் அவளுக்கு ரூபாய் 50000 தருவதாக வாக்கு கொடுக்கிறார் கிருஷ்ணமூர்த்தி.  
கிருஷ்ணமூர்த்தியின் நண்பன் பரசுராமன் அவரை நல்வழிப்படுத்த முயற்சி செய்கிறார். அந்த ஆடம்பரமான வாழ்க்கைக்காக கிருஷ்ணமூர்த்தி வாங்கிய கடனை கட்ட இயலாததால் மேலும் குடிப் பழக்கத்திற்கு அடிமையாகிறார். அதன் பின்விளைவாக தன் மனைவி லீலாவதியை சந்தேகிக்கிறார்.  
பின்னர் ஒரு சமயம் குடிபோதையில் கிருஷ்ணமூர்த்தி இருக்கும்பொழுது, தன் நண்பன் பரசுராமனை தான்தான் கொன்று விட்டதாக தவறாக நினைத்து, மனைவி மற்றும் மகளை கோவிந்தனிடம் விட்டுவிட்டு ஸ்ரீலங்காவிற்கு தப்பிச் சென்று, ஒரு தேயிலை தோட்டத்தில் வேலை செய்கிறார் கிருஷ்ணமூர்த்தி. லீலாவதி மற்றும் லட்சுமி இருவரும் வறுமையில் வாடுகிறார்கள். பின்னர் என்னவானது என்பதே மீதி கதையாகும்.
# தாரா சசாங்கம்

**தாரா சசாங்கம்** 1936 ஆம் ஆண்டு வெளிவந்த 14000 அடி நீளமுடையத் தமிழ்த் திரைப்படமாகும். முருகன் டாக்கீஸ் பிலிம் கம்பெனியின் தயாரிப்பில் ஏ. நாராயணன் இயக்கத்தில் வெளிவந்த இத்திரைப்படத்தில் ஜி. எஸ். விஜயராவ், சீதாராமன், டி. வி. ராஜசுந்தரிபாய் மற்றும் பலர் நடித்துள்ளனர்.
# தாரா சசாங்கம்

## உப தகவல்

14000 அடி நீளம் உடைய இத்திரைப்படம் 19 நாட்களில் உருவாக்கப்பட்டதாகும்.
# நவீன சாரங்கதரா

**நவீன சாரங்கதரா** 1936-ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், எஸ். டி. சுப்புலட்சுமி மற்றும் பலரும் நடித்திருந்தனர். பெரும்பாலான பாடல்களை தியாகராஜ பாகவதர், எஸ். டி. சுப்புலட்சுமி ஆகியோர் பாடினர். *சிவபெருமான் கிருபை வேண்டும்*, *ஞானகுமாரி நடன சிங்காரி*, *அபராதம் செய்தறியே* போன்ற பாடல்கள் அக்காலத்தில் பிரபலமான பாடல்களாக அமைந்தன.  
1. *போய் வாரீர் குருவே* (ராகம்: சாமா, தாளம்: ஆதி)
1. *காணக்கண் கூசுதடி - கரடிபோல தோணுதே*
1. *வானோர்களும் தேடியே தினம் - நாடும் நந்தவனமதில்*
1. ''எத்தனை அழகு பாரடி (மாயாமாளவகௌளை, ஆதி)
1. *மின்னல் எழிலுடையாள் இவள்* (பந்துவராளி, ரூபகம்)
1. *இன்னும் வராததேனோ என்னுயிர்க்கினியன்* (நடபைரவி, ஆதி)
1. *எனக்கே தாரமாவாய் ஏந்திழையே* (கேதாரம், ஆதி)
1. *என்ன மோசம் எனதரண்* (தோடி, ஆதி)
1. *ரதி சுந்தரி கல்யாணி* (கல்யாணி, ஆதி)
1. *படத்திலுள்ள வடிவம் அடியாள்* (மோகனம், ஆதி)
1. *பெரும்புனை சுருட்டீதே எனது மனம்* (பியாகடை, ஆதி)
1. *ஆசைக்குகந்த மன்னவா அதிசுந்தர மிகுந்தவென* (கமாஸ், ஆதி)
1. *அறியீரோ அம்மணி நீரும்* (சிறீரஞ்சனி, ஆதி)
1. ''ஞான குமாரி நடன சிங்காரி (தேவகாந்தாரி, ஆதி)
1. *கூடித்திரிகின்ற ஜோடிப் புறாக்களை*
1. *போடன்னா போடா நீ போக்கிரித்தனமா*
1. *மடப்பய போலே தடித்தனமாய்*
1. *மேக மண்டலம் தான்டிக் கண்ணுக்கும் தெரியாமல்* (கானடா, ஆதி)
1. *நீலமுகிலினிடை மறைந்து*
1. *சஞ்சலந்தீர்தின்பமுற வெண்புறாவே* (குந்தவராளி, மிச்ரசாப்பு)
1. *வாங்க அத்தான் வாங்க*
1. *ஆசைக்குகந்த எந்தன் ஆருயிர்க் காதலன் சாரங்கதாரன்*
1. *சொல்லும் வார்த்தை தன்னை தள்ளிச் செல்லவேண்டாம்* (சாரங்கா, ஆதி)
1. *பரிகாசமா நண்பா* (தேவகாந்தாரி, ஆதி)
1. *அன்னையே இதென்ன நீரெனைப்பணிந்த விந்தையே* (சிந்துபைரவி, சாப்பு)
1. *தாயே எனக்கு விடை தாரும் என் அம்மணி* (காபி, ஆதி)
1. *இருகண் விருந்தே எனது மனம் கோயில்கொண்டாய்*
1. *மன்மதன்போலும் பெற்ற மகனிருந்தாலு மன்னை* (கரகரப்பிரியா-விருத்தம்)
1. *மாபாவச்செயலே செய்யவு மெனையே* (ஆனந்தபைரவி, ஆதி)
1. *என்னுடையவிதி கிணறுவெட்ட வொரு பூதமெழும்* (காம்போதி-விருத்தம்)
1. *அபராதமும் செய்தறியேன் மனமறிந்து* (ரசாளி, ஆதி)
1. *புலிவாழும் வனமுமிரு நரகும் மேலாம்* (கானடா-விருத்தம்)
1. *தகுமா தோழரே தருணம்*
1. ''என்ன வார்த்தை மொழிந்தாய் என்னையறிந்தும் (மாண்டு, ஆதி)
1. *பேதை மதியினறியாது மறிந்துஞ்செய்த* (பூர்விகல்யாணி, ஆதி)
1. *மாயாவிலாசம் நானறியேன்* (இந்து காபி, ஆதி)
1. *சிவபெருமான் கிருபை வேண்டும் அவன்* (சுருட்டி, ஆதி)
1. *கிருஷ்ணஜீ கிருஷ்ணஜீ கிருஷ்ணஜீ*
1. *வயது சென்ற கிழவன் நானே* (செஞ்சுருட்டி, ரூபகம்)
1. *மேரே கிரி தர கோபால மேரே*
1. *நாளை நம் சாரங்கதரனுக்கு நல்விவாகம்* (இந்து பீம்பிளாசு, ஆதி)
# குசேலா (திரைப்படம்)

**குசேலா** 1936 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் பாபநாசம் சிவன், வித்வான் சங்கரலிங்கம் மற்றும் பலரும் நடித்திருந்தனர்.  
எஸ். டி. சுப்புலட்சுமி இத்திரைப்படத்தில் குசேலரின் மனைவி சுசீலை ஆகவும் கிருஷ்ணராகவும் இரு வேடங்களில் நடித்தார்.
# பாதுகா பட்டாபிஷேகம் (திரைப்படம்)

**பாதுகா பட்டாபிஷேகம்** 1936 ஆம் ஆண்டு, ஏப்ரல் 4 இல் வெளிவந்த, 16000 அடி நீளமுடைய புராணத் தமிழ்த் திரைப்படமாகும். கிருஷ்ணா டாக்கீஸ் நிறுவனம் சார்பில் முருகதாசா, மற்றும் ராம்நாத் என இருவர் இயக்கத்தில் உருவான இத்திரைப்படத்தில் எம். ஆர். கிருஷ்ணமூர்த்தி, டி. எஸ். சந்தானம், டி. டி. ருக்மணி பாய், டி. கே. ருக்குமணி பாய் மற்றும் பலரும் நடித்திருந்தனர். கே. வி. சந்தான கிருஷ்ண நாயுடு பாடல் படைத்த இப்படத்தில், எஸ். டி. பட்டேல் ஒளிப்பதிவு செய்துள்ளார்.
# பார்வதி கல்யாணம் (திரைப்படம்)

**பார்வதி கல்யாணம்** அல்லது **மூன்று முட்டாள்களின் சங்கீத கோஷ்டி** 1936 ஆம் ஆண்டு வெளிவந்த 13,000 அடி நீளமுடைய புராணத் தமிழ்த் திரைப்படமாகும். நேஷனல் மூவிடோன் நிறுவனம் சார்பில் பி. வை. அல்தேகர் இயக்கத்தில் வெளிவந்த இத்திரைப்படத்தில் பி. எஸ். ஸ்ரீநிவாச ராவ், துரைசாமி தேசிகர் மற்றும் பலர் நடித்திருந்தனர்.
# மகாபாரதம் (1936 திரைப்படம்)

**மகாபாரதம் (சிறீமத்)** 1936 ஆம் ஆண்டு வெளிவந்த 19,984 அடிநீளமுடைய புராணத் தமிழ்த் திரைப்படமாகும். எஸ். சௌந்தர்ராஜன் இயக்கத்தில், தமிழ் நாடு டாக்கீஸ் நிறுவனம் தயாரித்து வெளிவந்த இத்திரைப்படத்தில் நட்டு அண்ணாஜிராவ், திருவெங்கட செட்டியார், பங்கஜவல்லி, வி. ராஜாம்மாள் மற்றும் பலர் நடித்திருந்தனர்.
# மீராபாய் (திரைப்படம்)

**மீராபாய்** 1936 ஆம் ஆண்டு வெளிவந்த 14,000 அடி நீளமுடைய சரித்திரத் தமிழ்த் திரைப்படமாகும். சீனிவாஸ் சினிடோன் நிறுவனம் தயாரித்து ஏ. நாராயணன், டி. சி. வடிவேலு நாயகர் ஆகியோர் இயக்கத்தில் வெளிவந்த இத்திரைப்படத்தில் சி. வி. வி. பந்துலு, டி. எஸ். சந்தானம், டி. வி. ராஜசுந்தரி பாய், கிருஷ்ண வேணி மற்றும் பலரும் நடித்திருந்தனர்.
# மீராபாய் (திரைப்படம்)

## வெளியிணைப்புகள்

-
# மெட்ராஸ் மெயில்

**மெட்ராஸ் மெயில்** 1936 ஆம் ஆண்டு வெளிவந்த தமிழ்த் திரைப்படமாகும். மோகன் பிக்சர்ஸ் பட நிறுவனம் சார்பில் மோகன்லால், மற்றும் ராமனிக்லால், தயாரித்து சி. எம். திருவேதி இயக்கத்தில் வெளிவந்த இத்திரைப்படத்தில் பாட்லிங் மணி, எஸ். ஆர். கே. ஐயங்கார், டி. என். மீனாட்சி மற்றும் பலரும் நடித்திருந்தனர்.
# ருக்மணி கல்யாணம் (திரைப்படம்)

***ருக்மணி கல்யாணம்*** 1936-ஆம் ஆண்டில் வெளிவந்த ஒரு இந்தியத் தமிழ் இந்துப் புராணத் திரைப்படம் ஆகும். இதனை பால்ஜி பெந்தர்கர் தயாரிந்த்து இயக்கியிருந்தார். இத்திரைப்படத்தில் சு. ராஜம், எம். எஸ். விஜயாள் ஆகியோர் முக்கிய பாத்திரங்களில் நடித்திருந்தனர்.
# ருக்மணி கல்யாணம் (திரைப்படம்)

## நடிகர்கள்

;நடிகர்கள்
- மாஸ்டர் ராஜம் (கிருட்டிணன்)
- ஆர். துரைசாமி ராஜு (பலராமன்)
- டி. ஆர். மணி, (உருக்மி)
- எஸ். பாலசுப்பிரமணியம் (சிசுபாலன்)
- எம். என். எம். சுந்தரம் (நாரதர்)
- ஜோக்கர் ராமுடு (சுபோதர்)
- பி. கே. பாலு
- ஆர். டி. ராஜு  
;நடிகைகள்
- எம். எஸ். விஜயாள் (ருக்மணி)
- டி. எஸ். மீனாம்பாள் (சித்திரலேகா)
- கே. ஆர். செல்லம் (ரேவதி)
- கே. எஸ். கௌரி  
இவர்களுடன் மைதிரிமங்கலம் நடேச ஐயர், பஞ்சு பாகவதர், சிறீமதி, கமலா ஆகியோரும் நடித்தனர்.
# விஸ்வாமித்ரா (திரைப்படம்)

**விஸ்வாமித்ரா** 1936 ஆம் ஆண்டு வெளிவந்த தமிழ்த் திரைப்படமாகும். ஏ. நாராயணன் இயக்கத்தில் வெளிவந்த இத்திரைப்படத்தில் எம். எஸ். கோபால ஐயங்கார், பி. கே. துரைசாமி ஐயங்கார் மற்றும் பலரும் நடித்திருந்தனர். இபடத்தின் ஒலிப்பதிவாளர் படத்தின் இயக்குநரான ஏ. நாராயணனின் மனைவியான மீனா நாராயணன் ஆவார்.  
- Viswamitra 1936 - *தி இந்து (ஆங்கிலம்)* நாளிதழில் *ராண்டார் கை* எழுதிய கட்டுரை
# அனாதைப் பெண் (திரைப்படம்)

**அனாதைப் பெண்** (*Anaadhai Penn*) என்பது 1938 ஆம் ஆண்டு *ஆர். பிரகாஷ்* இயக்கத்தில் வெளிவந்த தமிழ்த் திரைப்படமாகும். இத்திரைப்படத்தில் எம். கே. ராதா, டி. ஏ. சுந்தராம்பாள் ஆகியோர் நடித்திருந்தார். அப்போது வளர்ந்துவரும் நடிகராக இருந்த பி. யு. சின்னப்பா எதிர்மறைப் பாத்திரத்தில் நடித்திருந்தார். கொத்தமங்கலம் சுப்பு நகைச்சுவை வேடத்தில் நடித்தார். இப்படமானது வை. மு. கோதைநாயகியின் *அனாதைப் பெண்* என்ற புதினத்தின் தழுவலாகும்.
# அனாதைப் பெண் (திரைப்படம்)

## கதைச்சுருக்கம்

பாட்டியைத் தவிர யாருமற்ற அனாதையான இந்திராணியும் (டி. ஏ. சுந்தராம்பாள்) வளைதடிப் பந்தாட்ட வீரரான துரைராஜாவும் (எம். கே.ராதா) காதலிக்கின்றனர். ஒரு கட்டத்தில் அவர்களின் வாழ்வில் ஏற்படும் துன்பங்களும் அதன் விடியலுமே கதை. துரைராஜா மேற்படிப்புக்காக வெளிநாடு சென்றுவிடுகிறார். இதன் பிறகு இந்திராணி பல இன்னல்களுக்கு ஆளாகிறாள். வெளிநாடு சென்ற காதலன் திரும்பினானா இந்திராணியின் துன்பம் நீங்கியதா என்பதே கதை.
# அனாதைப் பெண் (திரைப்படம்)

## நடிப்பு

பின்வரும் பட்டியல் தி இந்து மற்றும் பிலிம் நியூஸ் ஆனந்தனின் தரவுத்தளத்திலிருந்து பிலிம் நியூஸ் ஆனந்தனின் தரவு தளத்தில் இருந்து சேகரிக்கப்பட்டது.
- எம். கே. ராதா
- டி. ஏ. சுந்தராம்பாள்
- பு. உ. சின்னப்பா
- எஸ். எம். சுப்பிரமணியம்
- எல். நாராயண ராவ்
- டி. எஸ்.கிருஷ்ணவேணி
- பி. ஆர்.மங்கலம்
- எம். ஆர்.சுவாமிநாதன்
- பி. ஜி.*ஆழ்வார்* குப்புசாமி
- இ. கிருஷ்ணமூர்த்தி
# அனாதைப் பெண் (திரைப்படம்)

## தயாரிப்பு

இப்படத்தின் கதை இதேபெயரில் வை. மு. கோதைநாயகியால் புதினமாக எழுதி வெளியானது. ஜூபிடர் பிக்சர்ஸ் புதினத்தை படமாக்க வை. மு. கோதைநாயகியிடம் கேட்டது. பட நிறுவனத்திடம் இரண்டு கோரிக்கைகளை அவர் வைத்தார். அதில் ஒன்று எம். கே. ராதாவை நாயகனாக நடிக்கவேண்டும் என்பது. அடுத்து படம் தயாரிப்பில் இருக்கும்போது அவ்வப்போது தனக்கு காட்டவேண்டும் என்பது. வை. மு. கோதை நாயகி கதை எழுதியபோது எம். கே. ராதாவை மனதில் கொண்டே அப்பாத்திரத்தை எழுதினாராம். அவரின் கோரிக்கையை தயாரிப்பு நிறுவனம் ஏற்றுக் கொண்டது. எம். கே. ராதா படத்தில் பாத்திரத்திற்கு முழுமையாக பொருந்தினார். படம் வெளியான பிறகு பல இளைஞர்கள் அவரது நடை உடையைப் பின்பற்றத் தொடங்கினர். கொத்தமங்கலம் சுப்பு இப்படத்தில் எஸ். எம். சுப்ரமணியம் என்று அழைக்கப்பட்டார்.
# அனாதைப் பெண் (திரைப்படம்)

## பாடல்

1930களில் பெரும்பாலான திரைப்படங்களுக்கு தனி இசையமைப்பாளர் கிடையாது. பாடலாசிரியரே இசையோடு எழுதவேண்டும் மேலும் கலைஞர்கள் பாடல்களைப் பாடினர், நிறுவனத்தின் இசைக்குழு பின்னணி இசையை அமைத்தது.  
இந்த படத்தின் பாடல்களை பாபநாசம் சிவன் எழுதினார்.
| 1 | *யாரறிவார்* | பி. யு. சின்னப்பா | 03:18 |  |
| --- | --- | --- | --- | --- |
| 2 | ''பிரேமையோடு அடியாள் எனவே ஆதரவோடு என்னை" | எம். கே. ராதா, டி. ஏ. சுந்தராம்பாள் | 03:17 | } |
# அனாதைப் பெண் (திரைப்படம்)

## வரவேற்பு

இப்படம் கல்லாகட்டி வெற்றி பெற்றது. திரைப்பட வரலாற்றாசிரியர் ராண்டார் கை எழுதிய படம் "நினைவில் உள்ளது: ராதாவின் நடிப்பு மற்றும் அவரின் ஆடை அணியும் விதம் அந்த நாட்களில் இளைஞர்களை ஈர்ப்பதாக மாறியது மேலும் கொத்தமங்கலம் சுப்புவின் நகைச்சுவை இரசிகர்களை கவர்ந்தது."
# ஏகநாதர் (திரைப்படம்)

**ஏகநாதர்** 1938 ஆம் ஆண்டு வெளிவந்த தமிழ்த் திரைப்படமாகும். *எச். எஸ். மேத்தா* (Harshadrai Sakerlal Mehta) இயக்கத்தில் வெளிவந்த இத்திரைப்படத்தில் என். கிருஷ்ணமூர்த்தி, சி. பத்மாவதிபாய், பி. ரங்கசாமி, சீதா, என். சீனிவாசன், லட்சுமி, பி. எஸ். கிருஷ்ணசாமி, இந்திராணி..ஆகியோர் நடித்திருந்தனர். கதை, வசனம், பாடல்களை எஸ். நாராயண ஐயர் எழுதினார். என். பி. எஸ். மணி, என். ராமமூர்த்தி ஆகியோர் இசையமைத்தனர்.
# ஸ்ரீ கந்த லீலா

**ஸ்ரீ கந்த லீலா**1938 ஆம் ஆண்டு வெளிவந்த ஒரு இந்திய தமிழ்த் திரைப்படமாகும். *பிரீமியர் சினிடோன்* நிறுவனத்தினரின் தயாரிப்பில் வெளிவந்த இத்திரைப்படத்தில் ராஜா தண்டபாணி, வசந்தா மற்றும் பலரும் நடித்திருந்தனர்.
# ஸ்ரீ கந்த லீலா

## நடிப்பு

இத்திரைப்படத்தில் நடித்த நடிக, நடிகையர்:  
**நடிகர்கள்**  
| நடிகர் | பாத்திரம் |  |
| --- | --- | --- |
| ராஜா எம். ஜி. தண்டபாணி | சூரன் |  |
| எம். வி. மணி | வீரவாகு |  |
| மாஸ்டர் பி. எஸ். மணி | பாலமுருகன் |  |
| மாஸ்டர் முருகேசன் | தண்டபாணி |  |
| மாஸ்டர் நாராயணன் | சுப்பிரமணியன் |  |
| இராமைய சாத்திரி | இடும்பன் |  |
| ஞானமணி | நாரதர் |  |
| செல்வமணி | சயந்தன் |  |
| வி. வி. எஸ். மணி | பானுகோபன் |  |
| டி. ஆர். குப்புசாமி பிள்ளை | பரமசிவன் |  |
| கோவிந்தராஜுலு நாயுடு | விட்டுணு |  |
| சவுடப்பா | பிரமன் |  |
| ஆறுமுகம் | இந்திரன் | } |  
**நடிகைகள்**  
| நடிகை | பாத்திரம் |  |
| --- | --- | --- |
| வசந்தா | வள்ளி |  |
| சுந்தராம்பாள் | தெய்வயானை |  |
| தனலட்சுமி | பார்வதி |  |
| சுசீலாதேவி | இந்திராணி |  |
| சீதாலட்சுமி | அசமுகி | } |
# ஸ்ரீ கந்த லீலா

## பாடல்கள்

இத்திரைப்படத்துக்கான பாடல்களை எல். நஞ்சப்ப செட்டியார் எழுதியிருந்தார். வித்துவான் ஜி. கோவிந்தராஜுலு நாயுடு பாடல்களுக்கு இசையமைத்திருந்தார். வைத்தீசுவரன் கோயில் மீனாட்சிசுந்தர நட்டுவனாரும் அவரது குழுவினரும் நடனங்களை அமைத்திருந்தனர். பாடல்கள் ஓடியன் கிராமபோன் தட்டுகளில் சென்னை சரசுவதி ஸ்டோர்சினரால் வெளியிடப்பட்டது.
# சுவர்ணலதா (திரைப்படம்)

**சுவர்ணலதா** 1938 ஆம் ஆண்டு வெளிவந்த தமிழ்த் திரைப்படமாகும். ஒய். வி. ராவ் இயக்கியும், கதாநாயகனாகவும் நடித்து வெளிவந்த இத்திரைப்படத்தில் கே. அரங்கனாயகி, சுவர்ணாம்மாள் மற்றும் பலரும் நடித்திருந்தனர்.  
1937 சூலை 15ல் ராஜாஜி தலைமையில் அமைந்த சென்னை ராஜதானியின் (மாநிலத்தின்) முதல் காங்கிரசு மந்திரிசபை காந்தியின் கனவை இந்தியாவிலேயே முதன் முதலாக நனவாக்க தான் பிறந்த சேலம் மாவட்டத்திலே மதுவிலக்கை அக்டோபர் முதல் தேதியிலிருந்து அமுலாக்கத் தொடங்கியது. இதை மையப்படுத்தி சுவர்ணலதா திரைப்படம் தயாரிக்கப்பட்டது.
# சுவர்ணலதா (திரைப்படம்)

## கதைச் சுருக்கம்

சோளபுரம் மிராசுதார் (பெருஞ்செல்வர்) வயதானவர், அவரின் ஒரே மகன் சோமு சேலம் நகரத்திற்கு போனவன் குடிப்பழக்கத்திற்கு அடிமையாகி பல வருடங்களாக ஊருக்குத் திரும்பவில்லை. மிட்டாதார் தனது வயது முதிர்வினால் இறந்துவிடுகிறார். அவரது ஆத்மார்த்த நண்பரும், முன்சீபுமான ராகவனிடம் தனது சொத்துக்களை ஒப்படைக்கிறார். மிட்டாதாரரான தனது தந்தை இறந்த்தை அறிந்த சோமு சோளபுரம் வருகிறான், ராகவனின் வீட்டில் தங்கி இருக்கும் போது சோமுவுக்கும், ராகவனின் மூத்த மகள் சுவர்ணலதாவுக்கும் காதல் ஏற்படுகிறது. ஆனால் ராகவனின் தனது இரண்டாவது மனைவி தனது மகளை சோமுவுக்கு முடிக்க திட்டமிட்டு சுவர்ணலதாவை கொடுமைப்படுத்துகிறாள். சித்தியின் கொடுமை தாளமுடியாமல் சுவர்ணலதா தற்கொலை செய்ய ஆற்றில் விழுகிறாள், அச்சமயம் அங்கு வந்த சோமு லதாவைத் தடுத்து சேலத்திற்கு அழைத்துச் சென்றுவிடுகிறான்.
ராகவன் சுவர்ணலதாவை தேடி கண்டுபிடிக்க முடியவில்லை. சோமுவும், லதாவும் திருமணம் செய்துகொண்டு சில காலம் இன்ப வாழ்க்கையில் இருக்கும் காலத்தில் கோபாலன் என்பவனின் சேர்க்கையால் சோமு மீண்டும் குடியும், கோகிலம் என்பவளின் தொடர்பால் அனைத்து பணம், சொத்துக்களை இழந்துவிடுகிறான் சோமு. இந்நிலையில் கோகிலம் சோமுவை அடித்து விரட்டிவிடுகிறாள். சோமு கள்ளுக்கடைக்குச் சென்று பெரும் குடிகாரனாகிறான்.
சோமுவுக்கும், சுவர்ணலதாவுக்கும் குழந்தை பிறக்கிறது, அனாதையான சுவர்ணலதா குழந்தைக்குப் பால் வாங்கக் கூட காசில்லாத சுவர்ணலதா பிச்சை எடுக்கும் நிலைக்கு வந்து தெருவில் பிச்சை எடுத்துத் திரிகிறாள். சுவர்ணலதாவை தேடியலைந்த ராகவன் சுவர்ணலதாவை கண்டு தேற்றி விபரம் அறிந்து சோளபுரம் மிட்டாதார் தன்னிடம் கொடுத்துள்ள சொத்துவிபரத்தைத் தெரிவித்து இருவரும் ஆனாதைக் குழந்தைகள் இல்லம் தொடங்கி நடத்துகிறார்கள்.
சோமு ஒருநாள் அனாதை இல்லத்தின் முன் பசியால் மயங்கி விழுகிறான், அனாதை இல்ல வேலையாட்கள் சோமுவை உள்ளே தூக்கிப்போகிறார்கள். சுவர்ணலதாவை சோமு பார்த்து தனது குடிப்பழக்கத்திற்கு வருந்துகிறான். இனிமேல் குடிப்பதில்லை என சத்தியம் செய்கிறான்,
படத்தின் இடைஇடையே கதர்சட்டையும், கதர்குல்லாவும் அணிந்து காங்கிரசுகாரர் ஒருவர் குடிக்கு எதிராக பாட்டும், உபதேசமும் செய்து மதுவிலக்குப் பிரச்சாரம் செய்வார்.
# மட சாம்பிராணி

***மட சாம்பிராணி***, 1938 ஆம் ஆண்டு வெளிவந்த நகைச்சுவைத் தமிழ்த் திரைப்படமாகும். ஏ. நாராயணனின் சீனிவாஸ் சினிடோன் நிறுவனத்தினரின் தயாரிப்பில், எஸ். என். ரங்கநாதன் இயக்கியிருந்தார். இத்திரைப்படத்தில் புலியூர் துரைசாமி ஐயங்கார், பி. எஸ். ராமுலு ஐயர் மற்றும் பலர் நடித்திருந்தனர்.
# மட சாம்பிராணி

## திரைக்கதை

ராமுலு-சீனு என்ற இரண்டு நடிகர்கள் இத்திரைப்படத்தில் கிச்சு, பிச்சு
# தாயுமானவர் (திரைப்படம்)

**தாயுமானவர்** (Thayumanavar) 1938 ஆம் ஆண்டு வெளிவந்த ஒரு இந்திய தமிழ்த் திரைப்படமாகும். டி. ஆர். சுந்தரம் இயக்கத்தில் உருவான இத்திரைப்படத்தில் எம். எம். தண்டபாணி தேசிகர், சி. எஸ். செல்வரத்தினம் பிள்ளை மற்றும் பலர் நடித்திருந்தனர். பி. நரசிம்ம ராவ் இசையமைப்பில் பாடல்களை எழுதியவர் பாபநாசம் சிவன்.
# தாயுமானவர் (திரைப்படம்)

## கதை

முத்துக்கிருஷ்ண நாயக்கர் திருச்சிராப்பள்ளியை ஆண்டு வருபவர். ஒரு நாள் வேதாரண்யம் கோவிலுக்குச் செல்கிறார். அங்கே தர்மாதிகாரி இவருக்கு சிறப்பான வரவேற்பு அளிக்கிறார். அதனால் மனம் மகிழ்ந்து அவரை தனது அமைச்சராக்குகிறார். அந்த அமைச்சருக்கு தாயுமானவன் என்ற மகன் இருக்கிறார். முத்துகிருஷ்ண நாயக்கர் இறந்த பின்னர் அவரது மகன் ஆட்சிப் பொறுப்பேற்றவுடன் தாயுமானவனை தனது அமைச்சராக்கிக் கொள்கிறார். தாயுமானவன் மிகுந்த அறிவாளியாகத் திகழ்கிறார். நாட்டின் வளர்ச்சியில் அரசனுக்கு உறுதுணையாக உள்ளார். அவர் தத்துவத்திலும், ஆன்மீகத்திலும் மிக ஈடுபாடு கொண்டிருந்தார். தாயுமானவரது சக்தியை உணர்த்த அரசன் விரைவில் அவரைப் பின்பற்றும் சீடராக மாறுகிறார். தன்னுடைய ஆற்றலால் பல அற்புதங்களை நடத்திய தாயுமானவன் காலப்போக்கில் மரணத்தைத் வென்று துறவியாகிறார்
# தாயுமானவர் (திரைப்படம்)

## நடிகர்கள்

தி இந்து நாளிதழ் தொகுப்பிலிருந்தும் ,பிலிம் நியூஸ் ஆனந்தன் அவர்களின் தொகுப்பிலிருந்தும் எடுக்கப்பட்டது.  
- எம். எம். தண்டபாணி தேசிகர்
- எம். எஸ். தேவசேனா
- இ எஸ். செல்வரத்னம் பிள்ளை
- பி. சாரதாம்பாள்
- டி. இ. கிருஷ்ணமாச்சாரி (டிஇகே)
- என். எஸ். ரத்னாம்பாள்
- பி. தி வெங்கடேசன்
- பி. எஸ். ஞானம்
# தாயுமானவர் (திரைப்படம்)

## தயாரிப்பு

1930 களின் போது பல படங்களில் ஞானிகளின் வாழ்க்கைக் கதைகள் இடம்பெற்றன. எம்.எம்.தண்டபானி தேசிகர் கர்நாடக இசையில் நன்கு பயிற்சி பெற்றிருந்ததாலும், மதம் சம்பந்தமான அறிவு கொண்டவரென்பாதாலும் தயாரிப்பாளர்களின் வெளிப்படையான தேர்வாக இருந்தார். முன்னதாக பட்டினத்தார் அதற்குப் பின்னர் நந்தனார் போன்றவை இவர் நடித்திருந்த படங்களாகும்
# தாயுமானவர் (திரைப்படம்)

## ஒலித்தொகுப்பு

பிங்கல நரசிம்ம ராவ் இசையமைத்திருந்தார். பாடல்களை பாபநாசம் சிவன் எழுதியுள்ளார். 1,500 பாடல்களுக்கு மேல் பாடியுள்ள எம்.எம்.தண்டபானி தேசிகர் இந்த படத்தில் இடம் பெற்ற 31 பாடல்களில் பெரும்பாலானவற்றை பாடியிருந்தார்
# தாயுமானவர் (திரைப்படம்)

## படம் இழப்பு

இந்த படத்தின் அச்சு தற்போது இல்லை என அறியப்படுகிறது.
# தாயுமானவர் (திரைப்படம்)

## வரவேற்பு

திரைப்பட வரலாற்று ஆசிரியர் ராண்டார் கை இந்த படம் "தண்டபாணி தேசிகரின் சிறந்த பாடல்களுக்காகவும் மற்றும் புனித இடங்களைக் கொண்ட காட்சிகளுக்காகவும் எப்பொழுதும் நமது நினைவிலிருக்கும் என 2012இல் எழுதுகிறார்."